
VIITOAREA GRANIȚĂ 





Ziarele pretind că întârzierea intrării noastre în ac- 
ţiune se datorește neînţelegerii dintre guvernele român şi 
rus asupra viitoarei noastre graniţe. 

Nu putem să cunoaştem adevărul despre tratativele | 
în această privință. Avem și mai puţin intenţiunea de a pre- 
judicia asupra intenţiunei lor, şi de a pricinui greutăți gu- 
vernului român în lupta pentru dobândirea dreptului nos- 
tru național neştirbit. In asemenea chestiuni solidaritatea 
și disciplina sunt suprema datorie naţională. 

Aceasta nu ne poate însă împiedica de u spune câteva 
cuvinte în chestiunea viitoarei granițe. Lumea la noi nu e 
totdeauna orientată asupra situaţiunii reale a lucrurilor 
şi acei cari le cunosc chiar, nu sunt totdeauna lipsiţi de idei 
şi concepțiuni greşite. 

Să stabilim deci mai întâi că foarte cuminte a proce- 
dat d. Brătianu căutând să realizeze o înţelegere preala- 
bilă cu vecinii înainte de intrarea în acţiune a României, 
Târgul nare supărare, spune o vorbă românească. A a- 
mâna soluțiunea neîndoioasă a chestiunii granițelor până 
după război, ar însemna că nu am învăţat nimic din ex- 
periențele celor două războaie balcanice şi din cortegiul lor 
de urmări de cari suferim şi azi. Deci cu orice preţ: Clara 
pacta. 

Care trebuie să fie principiile ce urmează să ne călău- 
zească la stabilirea viitoarei graniţe? Două principii ni se 
aduc înainte: principiul etnic și principiul strategic. 

Aderenţii principiului etnic cer stabilirea unci graniți 
cât mai congruente cu teritoriul etnic al neamului nostru. 
După e; viitoarea graniţă a statului român nu trebue să 

rămâie dincoace, dar nu trebuie să treacă nici dincolo de 
hotarul limbii româneşti. 

Coincidenţa perfectă a hotarului elnic cu cel politic 

nu e posibilă, spun dimpotrivă aderenţii principiului stra- 
tegic. Trebuie să avem o graniță cât mai puțin deschisă 
unui viitor atac dușman. Răsboiul de azi ne-a dovedit im- 
portanța graniţelor strategice: munții și râurile. 
» Noi credem că la tragerea viitoarelor noastre graniți 
trebue să se aibă în vedere amândouă principiile. În caz 
de litigiu, însă, principiul etnic trebue să aibă hotărât pre- 
cădere față de cel sirategic. 

Iată motivele ce ne călăuzesc în acest mod de a privi 
lucrurile. 

Idealul luptelor şi năzuințelor noastre naţionale a 
fost totdeauna creiarea unui stat național cât mai unitar 
şi cât mai curât. EL trebuie să cuprindă, după concepția 
noastră, cât mai mulți români și cât mai puțini străini. 
Ceeace dorim nu e un stat cât mai mare, ca teritoriu și ca 
poporaţie, ci un stat cât mai închegat supt raportul sulle- 
tesc şi politic. i 

Puterea Statelor nu stă în .mărimea, ci în coeziu- 
nea lor. 

Dorinţa nestrămutată de a creia nu o Românie mare, 
ci o Românie cât mai mare ne-ar duce fatalmente la gre- 
şeala imperialismului austriac şi unguresc. Ea ne-ar ispiti 
să trecem supt diferite pretexte dincolo de hotarele lireşti 
ale României, cari nu pot fi decât hotarele românismului 
însuş. Protitând de o victorie zdrobitoare poate nu am re- 
zista ademenirii de a înființa şi noi un stat poliglot şi des- 
naționalizător. Aceasta e cea mai mare din primejdiile 
victoriei 

Contra acestei primejdii să ne ridicăm încă de acuma. 
E o datorie ce ne incumbă tocmai nonă cari am trăit supt 
regimul asupririi naţionale şi ştim mai bine decât oricine 
cât de zadarnică e orice încercare de desnaţionalizare a 
unor mase naţionale compacte, solidare şi puternice prin 
o conştiinţă politică şi de rasă pe care noi nu am avut-o la 
începutul luptelor noastre. Făurirea conșştiinţii noastre na- 
ționale a fost o operă lungă şi grea a mai multor generaţii. 

Să mărturisim chiar mai mult: războiul european a între- 
rupt această operă de propagandă în Ardeal, înainte de a 
ti putut so isprăvim. Și cu toate astea Ungurii nu au putut 
să înfrângă rezistența elementului românesc. Intreb acum: 
cu mult mai greu, mai imposibilă ar fi înfrângerea şi dez- 
naționalizarea unor mase ungurești cari dela început dis- 
pun de arma unei conştiinţi naționale foarte vii, hrănită de 
recenta amintire a dominaţiunii lor asupra noastră. 

La aceasta se mai adaugă o consideraţiune. Hotarele 
viitoarei Românii mari întinzându-se chiar numai exact 
până la hotarele noastre etnice, vor cuprinde totuș un mare 
număr de unguri (cam 11/, milioane de unguri lângă 3 şi 
jum. de români). Chiar şi masa compactă a celor. vre-o 
600 mii de săcui va fi o problemă care ne va pricinui greu- 
tăți continue. Ce nevoie am avea de a spori rezistența 
foarte dârză a acestei fracțiuni, adăugându-i şi însemnate 
părți din blocul unguresc principal? Omul politic român 
care ar săvârşi această greşeală ar fi cel mai mare rău-lă- 
cător al neamului. 

După stabilirea acestor principii să trecem la pre- 
cizări. ă 

In Bucovina ni se pare că avem numai decât nevoie 
de linia Prutului ca linie de graniţă. Trebuie să regretăm 
că, odată cu ea, vom lua şi Cernăuţul plin de evrei (cam 
42 mii) şi că vom înglobă şi un număr de ruteni. Fi nu 
„Sunt însă prea numeroşi și nu credem că ne vor pricinui 
greutăți serioase. Față de un vecin atât de puternic ca Ru- 
sia principiul strategic ne impune dobândirea unei granifi 
naturale. Inţelegem deci şi aprobăm intransigența d-lui 
Brătianu asupra acestui punct. 

De asemenea, pentru motive de ordin gi za aa trebue 
să aprobăm ca din Maramureş să se anexeze chiar şi ur 
număr de ruteni. Ei sunt puţin conștienți supt raportul 
național şi deci puțin primejdioşi. 

"Nu tot astfel sunt ungurii. Ar fi o greșeală de ncertat 
a se merge până la Tisa. Granița Tisei în restul Ungariei 
ne-ar aduce probabil nu număr de unguri egal cu acel al 
tuturor românilor din Ungaria. „Dela Nistru până la Tisa“ 
e o formulă poetică, nu însă expresia exactă geografică a 

teritoriului nostru național incontestabil. Aici vom renunța 
deci la o parte însemnată din comitatul Sătmar, la o mică 
parte din Sălaj, la jumătate din Bihor și poate chiar şi la 
un colț din Arad, spre a obţine o graniţă etnică curată. Din 
parte-mi aș renunța la oraşele Careii-mari, Oradea mare şi 
poate chiar şi la Sătmar. Acelora cari ne vor impula că voim 
să creiăm o graniță deschisă, le răspundem că adevărata 
graniță strategică sunt munţii ce despărțesc Ardealul de 
Ungaria. Acești munţi vor fi ai noșiri pe toală întinderea 
lor dela creşștet şi până la ultimele ramuri ce înaintează 
spre şesul Ungariei. 

In sfârşit în Banat părerea noastră puţin prezumţi- 
oasă e că putem renunța aproape în întregime la Torontal. 
Românii formează în acest comitat mai puțin de a șasea 
parte (86.000 din 615.000). Sârbii din acest comitat sunt 
aproape de două şi jumătate de ori mai numeroşi ca ro- 
mânii (203.000). O spunem cu durere, dar cu conștiința 
unci datorii ce trebue să îndeplinim că stăpânirea româ- 
nească asupra sârbilor foarte conştienţi, bogaţi şi puternici 
din acest comitat, nu are o legitimitate morală. Dorinţei: 
noastre de a avea în Tisa un hotar strategic sârbii ar pu- 
tea să-i opuie dorinţa de a avea un hotar strategic din- 
coace de limita noastră etnică, cu anexarea unui mare nu- 
măr de români. Din acest conflict de interese nu se va pu- 
tea ieşi decât cedând Torontalul. Atunci Serbia viitoare 
nu va avea nici un motiv de a ne duşmăni şi nici-o poftă 
de cucerire asupra unor teritorii ce nuj i se cuvin. 

Este drept că românii din "Timoc şi Crasna ar fi un 
puternic motiv de a luă Torontalul. Să nu se uite însă că 
românii din Timoc sunt lipsiţi de lumina conștiinții naţio- 
nale active până când sârbii din Torontal o au. Spre a că- 
păta Torontalul ar fi un singur mijloc: schimbul de popo- 
rațiune între românii din Timoc şi sârbii din Bănat. 

Ideia nu este aşa de imposibilă şi utopică pe cât pare. 
Dar care bărbat ue stat va avea energia să o realizeze? 

Gh. Popp. 

CUM MOR ROMÂNII. 


O scrisoare din Galiţia 





De pe câmpiile de război din Galiţia, primim urmă- 
toarea scrisoare care, întâmplător, n'a trecut prin cenzură: 

„eu încă sunt sănătos şi în viaţă. 

Regimentul nostru e împărțit așa că noi, batalionul 
JI şi 1], suntem subt comanda nemților, iar batalionul 11] 
e tot unde a fost. Noi de când suntem aci mereu avem 
atacuri. Din Carpaţi i-am dat înapoi pe Ruşi până la ora- 
șul Stry. Acum bombardăm orașul de 4 zile cu 120 tunuri. 
În casă nu putem sta de mișcarea pământului. 

Nemţii sunt luptători buni, ei încontinuu comandă 
„Vorwâăris“. Acum plouă de mai mullă vreme. 

„Au venit dela B... 3 compănii. Nu a mai rămas ni- 
meni din ele, A venit unul și din R... Azi înp spune un cu- 
noscut că jar fi căzut sărmanul L. Morții stau ca pietrile. Ră- 
niți într'o singură zi am avut 300, toţi greu răniți. Și la 
alte batalioane tot așa. Pe H.., ginerele lui N..., eri lam 
îngropat. Suntem tot pe şes, așa că îndată ce te mişti ești 
lovit. 

Rușii au aci întărituri şi ne așteaptă în dosul lor, dar 
este poruncă să-i respingem cu orice preț, chiar dacă ar 
muri și cel din urmă om. 

Am auzil că sar fi început războiul şi cu Italia. Este 
adevăral? De alt războiu nu se mai aude? 

Nu știu ce va mai fi, că am rămas la câte o companie 
numai 35 de oameni. Zi de zi scade numărul nostru, zi de 
zi îngropăm morții cu sutele, de-ai noștri de prin munte. 

Poate că mâine ne vine și nouă rândul să murim şi 
nu știm pentru ce.... 


De alt războiu nu se mai aude? 
I. N. 

ŞOVĂIRE DUCE LA PIEIRE 


Coloanele ziarelor de seamă din capitală, au fost şi 
sunt deschise larg în aceste momente critice, tuturor celor 
ce ştiu a da soluțiuni înţelepte-—celor ce cugetă şi scriu ro- 
mâneşte—o adevărată întrecere în mânuirea măestrită a 
condeiului, exceptând bineînţeles” pe unii reclamagii cari 
țin în ruptu capului să-şi aibă şi ei articolul cu portretu 
la gazetă. Meetingurile atât de mărețe ţinute sub condu- 
cerea fruntașilor României dela Liga Culturală, Acţiunea 
Naţională, manifestații grandioase şi spontane de simpatie 
pentru surorile noastre Franţa şi Italia dau măsura justă 
care indică nivelul la care sa ridicat avîntul naţional la noi. 

Modul de a cugeta şi de cum trebue a se lucra expus, 
este din fericire îm bună parte şi trebue să fie, modul dea 
vedea şi simți a: oricărui Român demn şi cu dor puternic 
de neamul lui. De aceea, numai poate fi îngăduit ca acele . 
principii de sfântă dreptate, acea logică sublimă, acel avânt 
înălțător de salvare ce să desprind din atâţi articoli publi- 
cați de cele mai vrednice organe românești, să rămână 
fără ecoul dorit. Animat numai de dragostea neamului 
şi cunoscând bine starea de desnădejde a celor de peste 
munţi, de unde de curând am sosit, mă simt cu totul dator : 
a spune ceva care să fie mai după sufletul marei obşiii din 
Ardeal unde e numai plâns şi grea jale, și aşteaptă toţi cu 
înfrigurare dela noi sfânta scăpare, pentrucă s'a dus flăcăii 
lor toţi ca brazii la război şi pier cu zecile de mii pe câm- 
piile străine, şi vai doamne pentru ideale străine. Purtarea 
nedemnă, barbariile ce pertfizii coborâtori ai Hunilor să- 
vârşesc zilnic dincolo asupra elementului românesc în spe- 
cial, sunt neînchipuit de fioroase nau mai rămas la cămi- 
mele lor decât babe, uncheşi $i copilaşi cari zac toţi cu su- 
fletele frânte de durere în cea mai cumplită lipsă şi mi- 
zerie. Acum în urmă şi pe aceştia i-au ridicat ca pe nişte 
turme de vite şi iau pus la muncă silnică de ocnași să sape 
zi şi noapte la șanțuri adânci, să ridice metereduri şi întări- 
turi contra noastră. Unde a ajuns lucrurile, a mai şovăi, 

cât de puţin, este absolut exclus, căci am decreta singuri 
peirea desăvârşită a lor noştri, şi a moastră. însăși, ceeace ar 
îi oruşine ce nu sar șterge de veci pentru noi popor valid 
care avem dreptul la viață. 

Pentru a intra imediat în acţiune cred că este pentru 
noi o datorie și un drept natural şi stânt; este un sentiment 
superior de umanitate, de justiție supremă, de libertate şi 
de înţelepciune care ne mână iresistihil să protităm de a- 
ceste clipe cu care nu ne vom mai întâlni şi cu paloşul în 
mână bărbăteşte, să tulgerăm cu vitejia strămoşească pe 
duşmanul secular făcând să înceteze cu un moment mai 
curând nimicirea complectă prin impilare, pertidie şi ne- 
dreptăţi slrigăloare la cer a celor d'un sâng și de o lege cu 
noi. Să alergăm la strigătul lor de desnădejde, acum fără 
şovăire ca să scăpăm bruma cea mai rămas.... copilaşii ne- : 
vinovaţi de torturi şi foamete... de urgia năprasnică ce sa 
abătut şi în Ardeal și în Bucovina şi pretutindeni asupra 
fraților noştri, pe care o soartă vitregă ia smuls de lângă 
noi, din trupul nostru, ia îmbucătăţit şi ia dat sub stăpâni- 
rea diferiților vecini ai noştri din jur şi în deosebi a hunu- 
lui perfid şi sălbatec. Se poate concepe de mintea unui 
brav şi bun Român, ca noi ceştia din România liberă, din 
patria mamă către care stau aţintite privirile Românilor 
de pretutindeni să mai stăm indiferenți când vedem prive- 
liştea groaznică din jurul nostru, pe unde îrate pe frate se 
ucid în neștire, când vedem că floarea tineretului Român, 
neîntrecuţi de bravii ficiori ai Ardealului și Banatului de 
sub sceptru Ungurului, sunt duşi pe toate fronturile în pri- 
mele rânduri şi amăgiţi cu minciuni criminale, între altele 
ca aceea că şi România a pornit contra Rusului, merg să 
puşte pe fraţii lor din Timocul Serbiei, ori pe Basara- 
beanul de sub Rus. Ne este îngăduit a răbda mai departe 
fără a cădeă în greu păcat ca sa-i lăsăm supuşi pe vecie Ja 
atâți stăpâni străini spre a [i siliţi luptând să piară fără rost 
până la unul (Hegim. 30 Abrud), :să se pustiiască casa și 
avutul lor, să fie destiințaţi, şi vezi Doamne încă pentru a 
asigura gloria și dominaţiunea impilătorilor lor? Până 
când vom suferi această anomalie crudă a soartei, acest 

blestem pe neamul nostru? Dacă arborelui cel mare al nea- 
mului, care suntem. noi Regatul Româui, i se vor tăiă de 
vecini jur împrejur toate rădăcinile ce se întind dincolo de 
strâmta noastră împrejmuire de azi, şi noi de una, de alta 
îi vom lăsă s'o facă, nu se va usca de sigur şi arborele în- 
suşi? Ba ne-om plânge ca niște insipizi că n'am avut noroc! 
Pusă chestiunea pe această față, nu vedem ce grea răspun- 
dere vom trage pentru viitorul nostru din acest -tembelismm, 
ca să nu zic laşilate? 

| Ce rămâne de făcut, la cine să apelăm acum în ceasul 
al unsprezecelea. Să ne uităm cu ochii la peirea lor de azi, 
la a noastră de mâine, să ne bocim ca babele, să tot mai 
aşleplăm ca să lăsăm pe ungurul canibal a desăvârşi or 
pera sa de distrugere a elementului romînesc, luându-le ro- 
mânilor rămaşi acasă cu cruzimea fiarelor sălbatece până 
şi hrana trimisă cu sule de vagoane de aci din țară casă 
îi suprime prin toamete? Să lim oare o ţară atât de mică 
şi de nimică? Aceasta nu se poale. Nu rămâne alta decât 
să ne facem singuri dreptate, Nouă ni se cuvine să luăm 
această moștenire, aceste 'pămâturi românești ca moșteni- 
tori legitimi. Străinul care o deţine pe nedrept tot m'o mai 
poate slăpâni mai departe, şi apoi sa pus s'o prăpădească, 
Să desființăm dar cu bărbăţie granița de azi şi s'o ducem 
mai departe până acolo unde se întinde rădăcinile nobilului 
nostru ncam spre a o Îixa acolo pe vecie. 

Guvernanţii de azi nu trebue să mai şovăească, să 
curme scurt cu sterilitatea lor în hotărâri virile, în fapte 
măreţe, ei să vază, să plece urechia şi să auză, că în grosul 
populaţii, dela burgheziinea curat romîncască a târgurilor, 
până în masele omogene 'ale poporului Român, mai ales 
cei din plaiurile şi poalele munţilor, stă adânc întiptă dra- 
goslea de neam și de mărirea ţărei, că prin instinctul de 
conservare fie numai, tot Românul din Regat ce nu-i prea 
inconștient, se revoltă şi nu vrea să mai îngăduie ungurului 
sălbatec să stărâme brâul puternic al nobilului nostru 
neam ce stă de secoli stăvilar şi far al Românismului peste! 
cealaltă coastă a Carpaţilor. Că țăranul nostru și fără asta, 
formând grosu, baza oștirei și fiind elementul cel mai bun 
al oastei, e gala a merge cu acelaşi avânt în potriva ori şi 

cui pentru ţara lui. In fine, să ia aminte că în pătura de 
sus, între fruntașii țărei acesteia, mai sunt pe lângă un Nicu 
Filipescu, N. Iorga, Prințu Basarab Brâncoveanu, Take 
Ionescu, elc., şi alţi Români de aceia inimoşi şi mintoşi cari 
se inspiră numai de interesele vitale ale neamului şi popo- 
rului pe care se rcazimă, şi aceştia vor ştii să impună și 
celor mai de sus voința lor. Probă evidentă despre aceasta 
o face adesiunile sponlane și măreţe ale bocrilor din toate 
unghiurile țărei la acțiunea patriotică a marelui Român 
N. Filipescu. | 

Acest război întfricoşat care probabil ne va tîri vrind-ne- 
vrând în hora lui fioroasă azi, mâine la semnalul Italiei şi 
altor țări ale Europei, va schimbă de sigur cu lotul harta 
geografică. Cum un aşa război din fericire, so sperăm 
nu so mai produce curând, poate în alt veac, noi cu şo: 
văiala noastră de nu vom eși nici acuma din această cul- 
pabilă inerție alături cu Italia, nobila noastră soră, ne vom 
condamna singuri să rămânem strânşi pe veacuri în strâm- 
tele noastre hotare de azi. Realizarea idealului nostru na- 
țional de o Românie mare, după care am însetat atât de 
secole, să fic imposibilă şi de astă dată lot făcând şi desfă- 
când la planuri și socoteli? Aceasta nu se poate, nu pol 
[ace această injurie neamului nostru de a nu avea nici o 
aspirațiune către un ideal atât de măreț. Ce situaţie mai 
tristă vreţi alta decît ea după război să ne găsească marele 
aeropag european pentru pace o ţară umilită, care nam 
mișcat nimica, deci care nu vom avea nici o însemnătate, 
Cu aşa nevoiaşi va face congresul ce va vrea în cazul cel 
„mai bun, vom continua a fi ţara cea mai mică şi mai mes- . 
chină, iar cei vrednici ce şi-au vărsat sângele se vor impune 
aşi valorifica drepturile lor la masa verde. 

Pentru cei câţiva rătăciţi ce din păcate se mai găsesc 
şi pe zi ce merge corupția germană tinde a face noi proc 
seliți cari susțin încă şi propagă ca să nu mergem cu 
Rușii, ci cu civilizaţii de Unguri ori nemți, nu trebuie să ne 
frământăm atât. Pe aceștia să-i lăsăm în plata Domnului 
şi să ne vedem de treabă, ei se vor topi ca ceara, la para 
focului și vor peri ca duhurile rele la apariţia primelor 

raze de lumină ale zilei celei mari a mântuirii. Se ştie însă 
aceste gunoaie ale “neamului că urgia poporului nu cu- 
noaște margini şi cei ce vor continua să fie unelte ticăloase 
în serviciul străinului, uneltind pentru interese materiale, 
ori alte calcule personale contra crezului nostru, vor avea 
soarta tutulor putrejunilor pe cari la vuiturile mari şu- 
voaile năpraznice de apă le spală după faţa pământului. 
Pentru cei cari nu de poltroni poate, ci în mod sincer, se 
opun la eşirea noastră din neutralitate, le spunem verde 
să nu se mai leagăne de visul dulce că dela unguri şi nemți 
este totul de sperat pentru noi numai să stăm neutri, aju- 
tând indirect la triumful imperialismului maghiar, că vor 
rupe dela ei şi ne-or da şi nouă pe d'agala fără să vărsăm 
pic de sânge, aşa de drag să vadă o Românie mare?! A- 
ceste iluzii sunt excluse, ele fiind utopice. Oare Italia ar fi 
intrat în foc dacă punea temei nu pe făgădueli, ci pe oferta 
nemțească care cu zapise în regulă îi oferea teritoriile ce- 
rute numai să vie să le ocupe? i 

Eşirea noastră imediat din neutralitate acuma când 
a eşit Italia şi Rusia nu ne mai poate refuza dreptele noas- 
tre cereri, se impune și este indicată lângă tripla înţelegere. 
Altfel, pe lângă altele, riscăm să ne ia şi Bulgarii înainte şi 
dificultăţile şi izolarea noastră să crească. 


De altiel, nu trebuie să fie cineva filosof mare ca să 
întrevadă că Quadripla înţelegere, că mâine poate Europa 
întreagă coalisată contra germanismului trufaș va triumfa, 
căci ei mai apără şi cauza sfântă a civilizaţiei rănite. In 
vremurile de glorie ale neamului, Domnul şi boerii ţărei 
șe identificau cu nevoile şi voința poporului. Să nu se uite 
că împărații şi regii celor cari se războesc mai de mult sunt 
rude de aproape. Împărații: Ruşilor, Germanilor, Indiei şi 
Brilaniei şi Regele Belgiei sunt veri buni. Ei au dat pildă că 
orice scrupul de sentimentalism familiar cade față cu da- 
toria către patrie şi neamul peste care domnesc; să fie 
imitați ! Oare pentru ce România face atâtea sacrificii bă- 
neşti, pentru ce s'a înarmat şi e complect pregătită, pentru 
ce atâtea energii oțărite stau înăbuşite şi produc enervare, 
dacă nu pentru o luptă severă, dacă nu pentru a răspunde 

menirii noastre de popor brav ce trebue să cucerească cu 
arma ce avem de cucerit. Cu arma în mână să ne croim 
hotarele în lumea ce să preface, căci niciodată prin timpi 
seculari un concurs de împrejurări mai prielnic ca în a- 
ceste clipe solemne nu i-a fost dat României să aibă, pen- 
tru a păşi îndată cu succes la întregirea neamului. 


loan Stătescu 


CĂTRE DOMNUL GOGA 


(Cu prilejul. bătăilor de îlori) 





Bătrâna bisericuţă de lemn nu mai poate cuprinde pe 
toți credincioşii. Mulţi stau pe afară şi când răsbate până 
la ei glasul preotului „cu pace să ascultăm sf. Evanghelie“ 
îngenunche în noroi ca la o poruncă supremă. Pe urmă, 
după ce imnul învierii pare că dă glasului, slab al bătrâ- 
nului preot puterea unui cântec de biruință, trec cu toții 
pe. dinaintea altarului şi primesc sfintele Paști din mâna 
părintelui. Femeile şi copii vin mai întâi, apoi bătrânii şi 
la urmă flăcăii şi bărbaţii. Merg toţi cu rânduială şi sme- 
renic având conştiinţa că trec prin faţa Inaltului judecător 
al cărui chip aproape şters pare că-i priveşte cu blândeţe 
din pervazul icoanei cu podoabele de pânză albă, înflorite 
cu râuri în care culminează iscusinţa fetelor din sat. 

Convoiul se termină şi un grup de bărbaţi şi flăcăi 
stau la o parte cu lumânări aprinse în mâini. Preotul își 
aruncă ochii şi-i cheamă: „Păune, Alexandre, da voi ce 
staţi acolo ?* „Nu veniţi să vă dau paști?“, S 

Atunci înaintează câțiva. 

„Apoi, iacă ce ne-am gândit noi, părinte, zise unul. 
Am auzit că ne chiamă Vodă la resbel să-i luăm de la 
Ungur și fara ailaltă. Şi, de, la resbel mergi cot la cot cu 
moartea, De aia ne-am gândit că pe noi, ăștia, care ne-om 
duce în foc, să ne grijeşti. Am postit, ne-am spovedit.... Şi, 
pe urmă, omul cată să-şi poarte grijă de suflet“. 

Cu hainele lor albe, liniștiți şi senini, înaintează pe 
rând, către sf. cuminicătură. Și în bătaia lumânărilor de 

ceară, fețele lor par și mai palide şi mi se pare că văd nişte 
martiri din primele epoci ale creștinismului mergând să 
piară pentru credinţa lor. 

Pare că văd pe acei umiliți săteni care aşteaptă cu a- 
ceastă sublimă purificare u sufletului să vină ceasul sfânt, 
pornind ca o vijelie, mânaţi de misterioasa şi neinduple- 
cata poruncă ce le vine din îndepărlalul lor trecut. Ii văd 
apoi întinzând mâna fraților de suferinți, lăcuți şi unii 
şi alţii, înţelegându-şi bucuria doar din lacrimi. 

Și acum, când citesc articolul d-lui Goga despre bă- 
tăile cu flori îmi vine în minte şi mai clară icoana țăranilor 
pe care i-am văzut grijindu-se în ziua de Paşte în biseri= 
cuța unui sat sărac din Oltenia. Ca un vis se împrăștie 
atunci marginile vieţii de petreceri din București, şi în locul 
lor văd valurile de necăjiţi ai satelor revărsându-se către 
casărmi, copleșind vagoanele trenurilor şi despicând văz- 
duhul cu chiotile şi cântecile lor. Văd pe 1913. Imi adua 
aminte de generalul S. care venise la gara ude Nord cu 
toate decoraţiile ca scos din cutie pentru a supraveghea. 
formarea trenurilor de transporturi militare. Avuseseră loc 
o mulțime de accidente de soldaţi şi de aceia se dăduse or- 
din să nu se mai sue nimeni pe acoperișul vagoanelor. Un 
sergent stătea totuşi sus pe un vagon. Furios, d. general! 
strigă: „Dă-te jos mă de-acolo!“. Trăiţi don general, nu pot 
să mă dau jos că trebue să fiu mâine la cazarmă, că pleacă 
regimentul fără mine“. „O să te tae trenul!“ „Dacă! mă 
tae trenul, nu-i nimic, dar dacă n'oi fi mâine la regimenţ, 
este“ răspunse sergentul apăsând pe „este“. Generalul n'a 
mai insistat... 

Și, de-ași întâlni pe Părintele protopop din Ardeal, i-aşi 
spune: la, Părinte, pe d. Goga, şi duceţi-vă de vedeţi sa- 
tele şi căzărmile noastre. 


D. N. Ciotori. 

PARISUL DUPĂ ZECE LUNI DE RAZBOIU 


Cine a cunoscut fizionomia Parisului în primele săptămâni ale 
războiului, poate ușor înțelege că acum după zece luni de războiu, 
când toate şansele de victorie încep să fie aruncate de partea arma- 
telor aliate, acea fizionomie, neliniștită — dar nu disperată — de 
atunci, a luat acum aspectul fizionomiei ce nu mai e preocupată de 
ziua de mâine, fizionomie plină de încrederea victoriei de mâine. 

„Se întâlneau des pe străzile Parisului la începutul lui Septembrie 
figuri alarmate, şi se auzeau şi mai des strigăte de mânie precum şi 
pronosticuri funeste; acum după 10 luni de rezistenţă tenace, toate 
aceste figuri, aceste strigăte şi aceste pronosticuri uu dispărut pentru 
a nu întâlni peste tot de cât acea hinefăcătoare încredere şi acea su- 

“blimă ajutorare ce fiecare 'şi acordă în vederea aceluiaşi scop, comun. 
Dar, dacă nimic nu mai respiră nemulţumire sau teamă, apoi as- 
pectul material, aproape normal, ce şi-a reluat acest minunat oraş 
imprimă şi mai evident celui cel priveşte convingerea că aceste zece 
luni de războiu nu Va micşorat, nici nu Pa abătut, ci numai Pa forţat 
să se arate sub prisma sub care nimeni nul cunoscuse până acum, 

Sentimentele sublime, pe care modernismul, şi viața intensivă 
a marelui oraş pare că i-le îngropase sub mantia superficială a unei 
civilizațiuni prea grăbite, acum când acestea sau oprit în parte, 
reapar sub o lumină şi mai strălucitoare, reapar şi mai frumoase; 
întocmai ca și lucrurile vechi şi preţioase ce-s regăsite sub colbul 
câtor-va secole de uitare. Devotamentul surorilor de caritate întrece 
aproape pildele cele mai elocvente ale bibliei, eroismul soldaților 
depășește cu mult zgomotoasa” evidență în care se puneau cruciați, 
bravura ofițerilor se aseamănă pildelor date de conducători legiu- 
nilor romane; iar sentimentele de sprijin și de încredere ce se regă- 
sește peste tot locul şi în toate piepturile dovedesc cu prisosinţăi 
frumusețea caracterelor ce împodobesc. 

După zece lui de războiu Parisul este mai mărit, mai nobil, 
mai forte, de cum era înainte de războiu. 

Oraşul în timpul zilei are aproape animația obişnuită; străzile şi 
bulevardele sunt înţesate de lumea grăbită şi sgomotoasă şi de tră- 
surile şi tramvaele ce circulă în toate direcțiunile. Lipsesc în adevăr 
„otobusele“, ce în schimbul zgomotului internal ce făceau şi noroiul cu 
care stropeu, aduceau reale servicii parizienilor,—de altfel e o lipsă pe 
care muncipalitatea caută s'o împlinească, de vreme ce dela 1 lunie 
patru linii mari de otobuse vor relua circulaţia obișnuită. 

Cutreerând străzile oraşului ei în primul rând surprins de 
abondenţa femeilor, ce cu multă iscusinţă au înlocuit în serviciile 
din oraș pe bărbaţii lor mobilizați. Jurnalele sunt strigate şi vândute 

cu aceiaşi repeziciune de „femeile camelots“,; biletele din tramvae suni 
distribuite cu aceiași exactitate de „femeile conductori“, trăsurile şi 
automobilele sunt conduse cu aceiași adresă de „femeile şofer“ şi 
de „femeile birjari“, în metro serviciul se îndeplinește cu aceiași 

regularitate de „femeile conirolori“; iar dealungul străzilor şi bule- 
vardelor „femeile bicicliste“ - pedalează pe bicicletele bărbaţilor sau 
fraţilor lor cu aceiași repeziciune şi cu aceiaşi îndemiînare făcându-şi 
cursele de cari au nevoe. Dar dacă ele înlocuesc cu atâta pricepere pe 
bărbaţi, aceasta nu le împiedică câtuși de puţin să'şi îndeplinească 
cu devotament şi dragoste, misiunea lor de „surori de caritate“ şi 
de „infirmiere“ pe cari îşi fac pe lângă o datorie dar și o glorie 
s'o îndeplinească. Parisul abundă de spitale de răniţi şi de convales- 
cenți; multe hoteluri particulure au fost cedate şi amenajate pentru 
zeci şi sute de paturi, iar majoritatea otelurilor şi sălilor de spectacol 
sunt cedate şi ele răniților ce în fie ce zi sunt debarcaţi după câmpul 
de luptă. - 

Pariea cea mai dureroasă şi mai tragică a războiului—urma 
rănilor fizice şi morale ce lasă—e cu prisosință pusă în evidenţă în 
acest mare oraș, în care la fiec care moment ai în faţă invalizi și 
îndoliați, sărmane victime ale teribilului flagel. Şi în adevăr e grozav 
de trist aspectul grupurilor de convalescenţi, ce'şi plimbă suferinţa de-a 
lungul străzilor Parisului; oameni tineri, frumoşi, voinici, lipsiţi de 
câte un braţ de câte un picior sau de vederea lor. 

Toţi cei din prejurul lor caută să le micşoreze durerea; nimeni 
nu are suficiente cuvinte de încurajare şi îndestulătoare probe de 
compătimire; însă figurile îndurerate ce le însoțesc spun mai mult 
decât urmele; lăsate de grozăvia măcelului. 

Statul francez a instituit o sumă de opere de binefacere şi da 
sprijin pentru ei, precum: „Asociațiunea pentru asistența mutilaților 
săraci“ sub preşedenția d-lui R. Poincar, „Sprijinul răniților din 
războiu“ ctc; societăţile existente depun fonduri pentru ei, iar mari 
artişti și artiste în fiecare Luni se duc în mijlocul lor să-i distreze 
spunându-le versuri frumoase şi cântându-le marşuri şi cântece eroice. 

Teatrul organizează spectacole grandioase pentru ei, în cari toate 
somităţile scenelor pariziene vin. să-şi dea esteneală, să facă să uite 
cel puţin pentru un momeni grozavele suferinți prin cari au trecut, 
și urmele nefaste ce le-au lăsat. 

La 'Trocadero Sa organizat în două rânduri deja, două festiva- 
luri în onoarea răniților şi convalescențţilor soldaţi și ofițeri. Au asis- 
tat în număr de 5000, fiind conduși de intirmerele lor „surori dela 
crucea roşie şi dela crucea verde“. 

Domnul Richepin le-a vorbit, i-a încurajat, le-a înfiripat sufle- 
tele lor zdruncinate, primadonele operei și operei-comice le-a cântat 
şi printre numeroșii artişti dramatici Domnul de Maz le-a spus cu 
căldura vocei sale de mare tragedian şi cu fineţa ironiei sale de iscusit 
comedian poema „Merci“ de Boyer. 

Muncipalitatea Parisului aduce şi ea prinosul ei de recunoștință 
acestor „eroi martiri“, căci în fiecare după amiază pe timp frumos 
le punc la dispoziţie autocarele rechiziționate „Companiilor de Ex- 
cursiuni din Paris“ pentru a-i plimba de a lungul Parisului, în Bois 
de Boulogne şi prin unele împrejurimi. 

Chiar şi particularii, şi ei contribuese la recunoştiința generală, 
de vreme ce majoritatea din ei — cei bogaţi şi nobili — părinți ce 
au pe front copiii lor, scobor din somptuoasele lor limuzine la spitale 
spre a lua doi sau trei convalescenţi la plimbare şi apoi la un dineu 
intim la ei în luxoasele lor hoteluri particulare. 

Toate aceste eforturi spre alinarea suferințelor celor „rămaşi 
infirmi“ nu aduc decât o vagă alinare suferințelor celor „rămaşi în- 
doliaţi“. Toţi părinţii rămași fără de copii, toate soțiile rămase fără 
de bărbaţii lor, și toţi căpii rămaşi fără de tatăl lor, își găsesc 
alinarea şi reculegerea lor în sentimentul religios. Acest sentiment 
ca parcă ar fi fost înăbuşit şi el sub norănul sbuciumatal marelui oraş, 
retrăește azi, cu multă intensitate în inimile celor încercați. De: 
când a început războiul bisericile la orice oră din zi sunt populate; 
iar biserica „Notre Dame des Victories“ abundă în tot mementul 
de credincioși. 

Pentru populațiunea săracă şi anevoiaşă afară de măsurile 
excepționale luate încă de la începutul războiului, se mai fac unele 
„înlesniri şi concesiuni nepermise în timpuri normale, Așa de pildă 
pentru „cabotnii“ teatrelor şi cozinourilor de mână a doua, ce 
războiul le-a suspendat spectacolele, comuna le acordă dreptul ;să 
formeze orchestre și concerte ambulante, şi să cânte prin pieţe pu- 
blice sau prin curţi particulare. 


Teatrele ce sunt deschise au scăzut și ele mult din preţurile lor; 
iar spectacolele lor au mai mult un caracter de binefacere și de patrio- 
tism, de vreme ce întotd'auna sunt acompaniate sau de melodii sau 
de fraze ce stârnesc entuziasmul sălei adresându-se sentimentului 
umanitar şi patriotic. 

Prin tot locul dealungul orașului se întâlnesc lucruri și se văd 
fapte ce stârnesc acest dublu sentiment, Cărţile poştale ilustrate expuse 
în vitrine și ilustraţiunile de tot felul, precum și timbrele ocazionale 
sunt şi elo menite să îndeplinească aceiaşi misiune. 


Dar admiraţia publicului parizian o formează trofeele expuse în 
curtea palatului Invalizilor. Două aeroplane nemțeşti şi 36 de tunuri 
de câmp cu chesoanele lor stârnesc curiozitatea privitorilor; iar un 
biplan francez străpuns de 400 de gloanţe inamice ce a făcut vre-o 
50 de recunoașteri precum și un tun de 75 fracez atins de 4 obuze 
germane fac admiraţia generală. 

Dacă însă aspectul general al orașului nu e schimbat în timpul 
zilei, în timpul nopței orașul ia o înfățișare foarte posomorâtă, foarte 
întunecată. La orele 10 toate stabilimentele sunt închise şi numai 
un sfert din becurile de gaz și electricitate .din întreg orașul se lasă 
aprinse, lar pentru ca aceste felinare să nu, răspândească lumină în 
sus, sunt prevăzute cu mari „abat-jour-uri“, şi tramvacle ce circulă 
până la 11 ore au perdelele lăsate pentru a nu da prea multă lumină 
în trecerea lor prin oraş. 

Toate aceste precauţiuni în vederea raidurilor pe cari zepeli- 
nurile „au de gând să le mai facă — zice-se — pe deasupra capitalei 
republicei franceze“. 

In două rânduri luna treculă a fost vorba că vor veni; atunci, 
pompieri sunând din goarnă „garde ă vous“ (păziţivă) a somat po- 
pulațiunea să intre în case și să stingă tot. Atunci parizieni, în grabă, 
aşa cum se găscau în odăile sau apartamentele lor au dat buzna în 
străzi, şi cu o diabolică perseverență au stat aproape două ceasuri în 
răcoarea nopței cu gâturile strâmbe uitându-se spre. cer. Pentru 
că fusese „un fausse alerte“ (vo spuimă zadarnică) pompieri au stră- 
bătut din nou străzile pentru a comunica cetăţenilor că poate să 
iasă în stradă şi să aprindă luminile; atunci toți amăgiţii spectatori 
au intrat în casele lor şi au, stins luminile. A doua zi furia contra 
Zepelinurilot era dublă; 1. pentru farsa jucată şi 2. pentru guturuiu- 
rile pe care cetăţenii pasnici le căpătaseră. 

Paris, 18 Maiu 1915. Mircea Popavici-Max, 








ACHITAREA UNOR ROMÂNI DIN OVCEA 


Sub titlul : „Procesul de infidelitate al locuitorilor din 
Ovcea“, „Românul“ din Arad publică următoarele: 

Zilele trecute a avut loc în Panciova în faţa tribuna- 
lului de divizie dela Seghedin, desbaterea procesului de 
infidelitate, pornit împotriva locuitorilor din Oveea : Dă- 
mian Popescu, preot; Costa Ardelean, primar comunal; 
Todor Popovici, cassar comunal; Sima Murar, jurat co- 
munal; Nicolae Dehelean, scriitor comunal; Pavel Magyar, 
Pavel Hegian, Petru Popescu, Gheorghe Alga şi Sima Id- 
voriau; precum şi împotriva lui Lazăr Stoiakow, locuitor 
în Borcea. 

La 17 Maiu s'a-inceput desbaterea acestui proces în 
Panciova, care a ținut mai multe zile. După ascultarea acu- 
zaţilor şi a 65 de martori şi a vorbirilor de apărare a 'advo- 
caților apărători, cari au cerut achitarea acuzaților, tribu- 

„malul de război a enunțat Sâmbălă la amiazi sentință de a- 
chitare pentru toți acuzaţii și a ordonat punerea lor în li- 
bertate, de oarece în cursul desbaterii nu s'a dovedit că ar 
fi comis crimele de cari au fost acuzaţi, iar cele mai multe 
din faptele ce li s'a imputat în actul de acuzare nici nu 
sunt crime. Procurorul militar a dat recurs de nulitate. 
Va să zică, pe urma unei simple bănueli au fost a- 
restaţi și chinuiţi, zece luni de zile, atâţia oameni de omenie. 
Acesta este un caz care se cunoaşte. Dar câte nu se știu, 
sau nu se mai spun... 

CRONICI 


Politică, 





Pacea separată a Ungariei. De-o vreme încoace se repetă, cu 
multă stăruinţă, zvonul că Ungaria ar căuta să încheie o pace sepa- 
rată cu Rusia pentru a salva integritatea teritoriului: său chiar şi 
cu jertfirea teritoriilor austriace. Cu aceste încercări „de-a încheia e 
pace separată se aduce în legătură şi audiența şefilor opoziţiei ungu- 
reşti la Impărat. P 

Că bărbaţii politici ai Ungariei se gândesc la jertfirea Austriei 
pentru a salva țara proprie nu este nimic nefiresc. Ungurii au pro- 
fitat întotdeauna de “puterea monarhiei pentru a duce în interiorul 
Ungariei o politică de distrugere a tot ce nu este românesc. De ce 
mar profita acum de slăbiciunea aceleiaş monarhii ca, jertfind o 
parte a monarhiei, o parte care nu-i doare, să salveze integritatea 
proprie, realizând în acelaş timp şi independența lor națională? 

Vor reuşi sau nu vor reuşi Ungurii în planurile lor de-a avea o 
Ungarie independentă—aşa cum o vor ei, este greu de proorocit. Cert 
este numa: că între politicianii unguri s'a înstăpânit idea că Ungaria 
ar putea să încheie o pace separată, acum când pe teritoriul unguresc 
nu este nici un dușman. Cert este că sa încercat chiar şi sondarea 
cercurilor politice rusești, dupăce an fost sondate cercurile politice 
ale Franţei şi Angliei. 

Azi Ungaria se poate gândi la o pace separată, fiindcă mare 
să facă concesii teriloriale nici unuia dintre beligeranţi, cari toţi 
revendică teritorii aparținătoare Austriei. Şi chiar în acest fapt, în 
căutarea de-a preveni un nou duşman care ar. putea avea reven- 
dicări teritoriale şi asupra Ungariei, zace probabilitatea că Ungurii au 
căutat şi vor căuta de acum încolo şi mai mult să încheie o pace 
separată cu Rusia. 

Şi atunci? 


Arestarea d-lui Kramarz. Autorităţile ausiriace au arestat, după 
multă ezitare de sigur pe -cel mai însemnat om politic al cehilor 
pe dr. Kramarz. In România puţină lume cunoaşte pe cel mai luminos 
şi idealist om politie al poporului cehesc. Om de a vastă cultură, 
poate cam ideolog, însă de o putere de analiză a situaţiunilor politice 
şi a orientarilor lor, dr. Kramarz ajunsese în anii din urmă cel mai 
însemnat om politic al Austriei decrepite. Autoritatea sa era necon- 
testată chiar şi între germani. Arestarea lui e o nouă crimă a Austriei 
contra popoarelor sale. Se: porbeşte că d. Karmarz ar ti fost chiar 
executat, 

Dacă fucrul sar adeveri, beligranţii Impătritei înţelegeri “ar tre- 
bui să facă personal responsabili pe actualii conducători ai Austriei 
pentru cea mai abominabilă fărădelege a acestui război. 


214 _ TRIBUNA 





Un apel al profesorilor. Ziarele publică următorul apel semnat 
de un mare număr de profesori universitari şi secundari, în frunta 
cu d-nii N. Iorga şi S. Mehedinţi: 

Cu revoltă şi. cu desgusi vedem cum în anul celor mai mari griji 
şi jertfe naţionale pe străzile capitalei României se desfășoară proce- 
siuni scandaloase. i 

O: minoritate inconștientă, despreţuind sentimentele de doliu 
pentru zecile de mii de oameni şi miile de români ce zilnic mor pe 
atâtea câmpuri de luptă, are îndrăsneala să petreacă în mod neperinis. 

Sub numele de bătăi de flori cu scopuri de caritate se ţin lanţ 
pe Şosea şi pe calea. Victoriei petrecerei până la miezul nopţii în care 
vezi femei travestite cu toalete obscene și cu gesturi desmățate şi chiar 
studenț şi studente în costume de carnaval. 

Socotim că o asemenea purtare este o jignire adusă ţării întregi 
în clipa când moartea ne înconjoară (de toate părţile şi când se apropie 
hotărârea viitorului nostru ca stat şi popor. 

"Fiind convinşi, că toți oamenii de bun simţ sunt alături de noi 
facem apel la cei în drept să scutească publicul de această privelişte 
urâcioasă ne mai acordând pentru asemenea procesiuni încuviințarea 
administrativă. > 


Mişcarea culturală. 





Premiarea cărții d-lui M. Şerban. Academia română a acordat 
d-lui M. Şerban pentru „Problemele noastre social-agrare“ marele 
premiu Hillel de 4000 de lci. Felicitările noastre autorului. 


Contra bătăilor de flori. Faţă cu orgiile de flori ale ultimelor 
săptămâni a început în sfârşit, să se producă o mişcare de protestare. 
O zi înainte de articolul nostru din numărul trecut, d. Oct. Goga a 
publicat în Epoca un articol a cărui asprime îmbrăcată în haina de 
fineţe literară a trezit un ecou de aprobare generală. 

Au mai protestat şi alte ziare ca Universul şi Acţiunea. Numii 
în Dimineața am văzut un articol de apărare falșă şi inexplicabilă, 
scrisă de un pretins militar. In schimb, Adevărul ne comunică un 
fapt de extermă gravitate; mai multe din trăsurile întlorite ale ultimei 
bătăi de îlori au fast finanţate de agenţi germani. O dovadă că propa- 
ganda germană priveşte cu ochi buni aceste manifestări de „pace“ 
sibaritică și orgiacă e şi faptul că şi d. Slavici — glas din cavou — 
apără bătăile de flori contra criticilor d-lui Goga. 

Nu te temi, d-le Slavici, că Popa Tanda, care e viu cu loale că 
d-ta ești mort, se va scula şi te va lovi cu măciuca în cap? 

Din reviste şi ziare 








Războiu. Italiei. Italia sa hotărât la războiul pe care-l aşteaptă 
de o jumătate de veac, în legătură forţată cu acea Putere tocmai dela 
care avea să reclame mai gnult pământ italian „nerăscumpărat“, iredent 
A pornit la ceasul ei, care nu sa întâmplat să fie şi ceasul nostru, 
Ne putem plânge ori ba de aceasta, nu e momentul să se discute — 
mai ales după ce mii de oameni au strigat Viva Italia supt fereştile 
baronului Fasciotii. 

Ar. fi mementul să se discute ce urmări poate avea această in- 
tervenţie. Pentru a judeca ar trebui însă una din două: sau 0 cuno- 
ştiinţă deplină sau o ignoranță absolută, capabilă de orice curaj şi 
sigură că nimeni nu-i va face vre-odată socotelile. Noi, ceștilalţi, 
bine să tacem. Bunele noastre augurii nu vor folosi Italiei, cum de 
sigur nu-i vor strica toate cobirile d-lui Virgil Arion 

Ca Români ne interesează foarte mult, pentru noi și chiar pentru 
rasa din care facem parte, sorții luptei. Regatul lui Emanuel al III-lea 
pleacă dela o suferință asemănătoare cu a noastră, dela un drept 
identic și urmărește acelaşi scop de dreptate națională. Orice lovitură 
" dată Austriei ne ușurează sarcina şi ne încurajează în lovitura pe care 
soarta ne impune sa dăm Ungariei. 

Pc cugetătorul politic care dorește României o tot mai înaltă 
şi mai sigură conștiință de menirea ei ceeace s'a petrecut în Ilia 
are însă o foarte mare însemnătate sufletească. 

lată o ţară, care e „grădina lumii“. Străinii din toată lumea 
aleargă să vadă acolo cea mai mare bogăţie a naturii şi artei. De 
secole o strălucită civilisaţie se menţine schimbându-și numai formele. 
Cu atâta trecut şi cu un astfel de trecut, ea ar putea trăi înlinişte cu 
siguranţa că a dat lumii tot ce putea şi nu putea să aştepte delă 
dânsa. Teritoriile încă supuse altor stăpâni sunt de sigur importante, 
dar ele represintă totuşi prea puţin față de ceia ce se găseşte strâns 
supt colorile Italiei libere. 

Şi totuşi Italia a simțit nevoia de a-şi spune cuvântul în această 
mare criză a tuturor Statelor, a tuturor popoarelor. Pentru pămân- 
turile a căror stăpânire o urmăreşte? De sigur şi pentru aceasta. 
Ce nație poate fi nesimţitoare față de dreptate? Ce nație nu sar ab 
prinde de cel mai călduros entusiasm când e:vorba de dreptatea ei? 
Dar ceeace a stricat toate calculele, a înlăturat toate socotelile şi chiar 
prevederile, a făcut din bătrânul șşiret Gilotti un învins, iar din naivul 
poet d'Annunzio un învingător, e altceva: E convingerea că orice neam 
ca şi orice om! e dator în unele împrejurări, eare vin rar, dar cu o 
fatalitate teribilă, să se dovedească mai presus de viață. 

O nație de artişti, de ciceroni, de gondolieri, de tenori, de ote- 
lieri, — vor fi zis în orice an atâția din miile de Germani siguri 
de sine cari străbăteau peninsula după sensaţii rare, în care poporul 
de astăzi al Italiei nu intra, nu intra de loc. Ei bine, acest popor 

vrea să se ştie astăzi—și dacă l-ar părăsi turiştiil—că el este, că el 
poate voi, că se poate ridica hotărât înaintea acelui care şi-l văzuse 
prea dese ori ca un oaspete puţin cam obsequios. 

Şi in aceasta e măreţia actului ee s'a îndeplinit la 12 Maiu 1915 
în Italia, contra Parlamentului, contra partidelor şi poate contra altora 
chiar. Şi, vom adăugi, în aceasta e şi cea mai bună garanţie pentru 
ceeace de acum înainte stă să se întâmple. 

„Neamul Românescf. N, lorga. 


România în spectativă. Diplomaţia română şi-a pus condiţiunile 
şi ea aşteaptă. Pentru ea sdrobirea Austro-Ungariei nu este numaidecât 
o necesitate care condiționează realizarea idealului naționul, ci este 
o simplă ipoteză asupra căreia să pot începe tratativele. Diplomaţia 
puterilor aliate, şi în special a Rusici, a fost, în această privinţă, de 
o navitate de compătimit. Această diplomaţie a crezut, că din momentul 
ce se va prezenta României prilejul ca ea să sdrobească pe Maghiari, 
armatele române vor profita de-această ocaziune şi vor intra în acţi- 
une, fără nici o tratativă... Sa înşelat amar diplomaţia puterilor aliate! 
Pentru România nu există o ocaziune, ci nenumărate ocaziuni. Bunul 
Dumnezeu, cu deosebita lui grijă de viitorul Țării Românești, repetă 
ocaziunile la infinit, numai şi numai ca să nu lipsească diplomaţia ro- 
mânească de un succes miraculos! „Noua Revistă Română“ 


EL 
* * 


Epiloguri,.. Circulă svonul, înregistrat şi de presa românească, că 
principele Bălow, fostul ministru al Germaniei la Roma, va veni la 
București ca să-l înlocuiască pe d. von dem Busche. 

Trăim azi vremuri excepţionale şi o schimbare ca aceasta mar 
fi cu neputinţă. Dar unde e norocul nostru isă vie la București d. 
Bălow. 

Lumea românească este într'o fierbere clocotitoare. Pe deoparte 
intrigile lepaţiunilor germane şi ale oamenilor lor, pe de alta silinţele 
pAcțiunii Naţionale“ de-a determina guvernul să iese din neutralitate 
—şi noi stăm pe loc. 

Unde ar fi norocul nostru să vie la București diplomatul dela 
Roma, d. Bilow, simpaticul nostru d. Bălow. 

Poate el cu diplomaţia lui ...cuminte ar face ceeace wau putut 
face nici intrigile și duşmănia pe faţă a streinilor germani, nici strădu- 
ințelt „Acţiunii Naţionale“—ni-ar împinge la războiu, cum a împins-o 
şi pe Italia, i 

Dar unde e acest noroc al nostru... 

